<p>أي حكومة <u>كتحتارم</u> <u>راسها</u> <i>وكتمثل</i> الشعب بصح، فراه فحادثة بحال <i>ديال</i> إيجوكاك ضروري غادي ينتاقلو مسؤولين <b>كبار</b> لعين المكان ويوقفو على عملية الإنقاذ أو <b>إستخراج</b> الجثث، <i>طبعا</i> هوما ماغاديش يرجعوهم <u>للحياة</u> <u>ولكن</u> على <u>الأقل</u> غادي <i>يبينو</i> <i>للمغاربة</i> وللعالم <b>أن</b> <b>المواطن</b> المغربي <b>عندو</b> قيمة وماشي مجرد <b>حشرة</b> <u>يكفي</u> ستاتو في <i>فايسبوك</i> لنعيه، <b>الكوارث</b> الطبيعية كتوقع <u>فالعالم</u> <i>كامل،</i> <i>ولكن</i> في الدول <b>لي</b> <u>عندها</u> <u>حكومات</u> كتحتارم <b>مواطنيها</b> وفي خدمتهم، <b>كنلقاو</b> <b>المسؤولين</b> وسط الحدث، وكاين لي يوقف <b>الكونجي</b> ويوقف <i>أي</i> <b>حاجة</b> ويحضر حيت الواجب ديالو هاداك، طبعا الحضور <i>ديالو</i> راه غير <u>رمزي</u> <u>وماغادي</u> <b>يغير</b> من <i>هول</i> الكارثة والو، ولكن <b>على</b> الأقل كيبين القيمة <i>ديال</i> المواطن والواجب ديال الدولة إتجاهو</p>
<p>قيمة المواطن فشي بلاد كتبان من <u>تفاعل</u> الدولة <b>معاه</b> فالكوارث والأحداث المؤلمة، <i>وكيفاش</i> كيكونوا الساسة والمسؤولين ديال ديك البلاد <i>حاضرين</i> فعين المكان ومشرفين على <u>العملية</u> <u>شخصيا،</u> التراب يردم <b>خمسطاش</b> <b>لمواطن</b> في منطقة <u>نائية</u> وسيلتهم الوحيدة للنقل هي <b>النقل</b> المزدوج <b>لي</b> كيغامر براسو فكل فاياج باش يفك العزلة على دوك الناس، هادي حادثة <u>تقدر</u> توقع فاي بلاد، الصين لي <i>دولة</i> عظمى ديما عندهم إنجراف التربة <b>فشي</b> مناطق <u>على</u> قرى بأكملها، الدولة ماشي مهمتها <i>تمنع</i> الكوارث <u>الطبيعية</u> <u>ولكن</u> مهمتها <u>أن</u> تحد من الضرر ديالهم على المواطنين وعلى البنية التحتية، ومهمتها أنها <i>تنشأ</i> بنية تحتية <i>لي</i> تقدر تصبر لبحال هاد الكوارث أو على الأقل <i>تقلل</i> من <u>أخطارهم،</u> ولكن <u>هنا</u> <i>لا</i> <b>هادي</b> لا ديك</p>
<p>العثماني لي رئيس الحكومة ديال بلاد وقعات فيها كارثة طبيعية <b>أدت</b> لمقتل خمسطاش ديال المواطنين إكتفى بنعيهم بستاتو <u>فالفايسبوك،</u> هنا كتعرف <i>بلي</i> بزاف <b>ديال</b> مغاربة الهامش غير زايد ناقص <u>عند</u> <i>الحكومة،</i> وكتعرف بلي رئيس الحكومة <b>براسو</b> راه غير زايد ناقص، حقا تاواحد مكان كيتسنى منو يدير شي تحرك <i>أو</i> مبادرة، <u>ولكن</u> <b>على</b> الأقل يهدر <i>يعبر</i> <i>يبين</i> على الحزن <b>ديالو</b> على التضامن راه أمهات <i>هادو</i> لي ماتو وأطفال تيتموا، وماتوا بسباب قلة شي وقلة <b>الخيارات</b> وبسباب <i>إنتمائهم</i> <i>للهامشن</i> وعلى <i>الأقل</i> تحتارم أرواح هاد <b>المواطنين</b> وتتحرك الحكومة <i>ولو</i> غير رمزيا <i>باش</i> يعرفو الناس أن حياة المغاربة <b>ماشي</b> <b>رخيصة</b> <b>حتى</b> <b>لهاد</b> الدرجة</p>
<h4></h4>